روسیا پرزیدنتی ولادیمیر پوتین ایسلام دونیاسی‌نین سرعتله اینکیشاف ائتدیگینی، تیجارت و مالیه ساحه‌لرینده نظره چارپا‌جاق اوغورلار قازاندیغینی وورغولاییب، روسیا بو اؤلکه‌لرله مومکون قدر گئنیش تیجارت و اینسانی امکداشلیغا آچیق‌دیر دئییب.
روسیا دوولت باشقانلیغی ساراییندا روسیا و ایسلام امکداش‌لیق تشکیلاتینا (İİT) عضو اؤلکه‌لرین اقتصادی نوماینده‌لری‌نین بیر آرایا گله‌جگی روسیا-ایسلام دونیاسی: کازان فورومو 2023 موناسیبتی ایله ولادیمیر پوتین‌نین مراجعتی درج اولونوب.
روسیا فدراسیونو تاتاریستان موختار جمهوریتی‌نین پایتاختی کازان-ین فوروم چرچیوه‌سینده چوخلو خاریجی قوناغی قبول ائدجگینه دقت چکن پوتین دئییب: روسیانین اننوی اولا‌راق مسلمان دؤولت‌لری ایله هم ایکی طرف‌لی، هم ده ایسلام امکداش‌لیق تشکیلاتی ایله امکداش‌لیق چرچیوه‌سینده سیخ و اعتبارلی موناسیبت‌لری اولوب. بو علاقه‌لر طرفداش‌لیق و قارشی‌لیق‌لی حؤرمته اساس‌لانیر. بیزی اولوسلار آراسی حقوقا اساس‌لانان داها عدالت‌لی، چوخ قطب‌لو دونیا نیظامینا صادیقلیگیمیز بیرلشدیریر.
علاقه لریمیزی گوجلندیرمک، یئنی طرفداش‌لار الده ائتمک، تاریم و صنایع ساحه‌سینده امکداش‌لیغی تشویق ائتمک و یئنی لجستیک زنجیرلر یاراتماق ایستییریک.
امینم کی، روسیا-ایسلام دونیاسی ایستراتژی باخیش قروپونون کازان فورومونون فعالیتی روسیا و مسلمان اؤلکه‌لری‌نین ایشگوزار دایره‌لری آراسیندا قارشی‌لیق‌لی علاقه‌لری داها دا گوجلن‌دیره‌جک، بولگه سل و حکومت لر آراسی سویه‌ده بیرگه لاییحه‌لرین حیاتا کئچیریلمه‌سی اوچون یئنی ایمکان‌لار یارادا‌جاق.
قئید ائدک کی، کازان فورومو می‌ین 18-20 تاریخ‌لرینده کئچیریله‌جک.
